கேள்வி: இரெகானா கத்தூன் - வாழ்க்கை குறித்து விரிவாக சொல்லுங்கள்.
பதில்: இரெகானா கத்தூன் 30 ஆகஸ்ட் 1948 அன்று, இந்தியாவின் உத்தரப் பிரதேசம் அலிகர் நகரில், பாரசீக மொழியின் புகழ்பெற்ற அறிஞரும் பத்மசிறீ விருது வென்றவருமான மறைந்த பேராசிரியர் நசீர் அகமதுக்கு பிறந்தார். தனது தந்தையால் ஈர்க்கப்பட்ட இரெகானா, 1973 இல் பாரசீக மொழி முதுகலைப் பட்டம் பெற்றார். அதைத் தொடர்ந்து 1975 இல் முதுதத்துவமாணி பட்டம் பெற்றார். ஐந்து ஆண்டுகளுக்குப் பிறகு, 1980 இல், அலிகர் முஸ்லிம் பல்கலைக்கழகத்தில் முனைவர் பட்டமும் பெற்றார். அதைத் தொடர்ந்து, இவர் பல்கலைக்கழக மானியக் குழு (இந்தியா) உதவித்தொகையைப் பெற்றார். மேலும் உதவித்தொகையின் கீழ் ஒரு ஆராய்ச்சிக் கூட்டாளியாக தனது வாழ்க்கையைத் தொடங்கினார். 1980 ஆம் ஆண்டில், தில்லி பல்கலைக்கழகத்தில் ஆசிரிய உறுப்பினராக சேர்ந்தார். அங்கு ஓய்வு பெறும் வரை பாரசீக மொழித் துறையின் தலைவராகப் பணியாற்றினார். தனது பதவிக்காலத்தில், பல்கலைக்கழகத்தில் இத்தாலிய மாணவர்களுக்கான நவீன பாரசீகத்தில் தீவிர பாடத்திட்டத்தின் இயக்குநராகவும் பணியாற்றினார். தில்லி பல்கலைக்கழகத்திற்கும் ரோம் லா சபியென்ஸா பல்கலைக்கழகத்திற்கும் இடையிலான புரிந்துணர்வு ஒப்பந்தத்திற்கு பங்களித்தார். இரெகானா கத்தூன் பாரசீக மொழியின் முன்னேற்றங்களைத் தொடர்ந்து அறிந்துகொண்டு புத்தாக்கப் பயிற்சி வகுப்புகளில் தொடர்ந்து கலந்து கொண்டார். 1978 ஆம் ஆண்டில் தெகுரானில் உள்ள புன்யாத்-இ-ஃபர்ஹாங்-இ-ஈரான் ஏற்பாடு செய்த இரண்டு மாத கால பாடத்திலும், 1995 ஆம் ஆண்டில் ஈரானின் இஸ்ஃபஹான் பல்கலைக்கழகத்தால் நடத்தப்பட்ட நான்கு மாத கால பாடத்திட்டத்திலும் கலந்து கொண்டார். ஜாமியா மில்லியா இஸ்லாமியா கல்விப் பணியாளர் கல்லூரியில் பயின்ற இவர், 1986 முதல் 2006 வரையிலான காலகட்டத்தில் புதுதில்லியில் உள்ள ஈரான் கலாச்சார மையம் நடத்திவந்த 18 படிப்புகளில் கலந்து கொண்டார். இரெகானா கத்தூன் தற்போது தனது குடும்பத்துடன் நொய்டா வசிக்கிறார்.
கேள்வி: இரெகானா கத்தூன் - விருதுகளும் அங்கீகாரங்களும் பற்றி நீங்கள் என்ன அறிந்துள்ளீர்கள்?
பதில்: இரெகானா கத்தூனுக்கு 2014 இல் பத்மசிறீ விருது வழங்கப்பட்டது, இவரின் தந்தை பேராசிரியர் நசீர் அகமதுவிற்கு 1987 இந்த விருதை இந்திய அரசு வழங்கி கௌரவித்தது. இரெகானா பல விருதுகளையும் பெற்றுள்ளார். அவையாவன: * மௌலானா முகமது அலி ஜவகர் விருது-மௌலான முகமது அலி ஜவகர் அகாடமி-2012 * சர் சையத் விருது-2011 * அல் பெருனி விருது-ஈரான்-2011 * இந்திய குடியரசுத் தலைவரால் கௌரவச் சான்றிதழ்-2009 * பக்ருதீன் அலி அகமது கலிப் விருது-கலிப் நிறுவனம், புது தில்லி-2002 * தொழில் விருது-பல்கலைக்கழக மானியக் குழு (இந்தியா), புது தில்லி-1994-1997 * சகக் கூட்டாளர், இஸ்ஃபஹான் பல்கலைக்கழகம், தெகுரான் * ஆராய்ச்சி விஞ்ஞானி "ஏ"-பல்கலைக்கழக மானியக்குழு, புது தில்லி-1988 * முனைவர் பட்டத்திற்குப் பிந்தைய உதவித்தொகை-பல்கலைக்கழக மானியக் குழு, புது தில்லி-1980 * மூத்த ஆராய்ச்சி உதவித்தொகை-பல்கலைக்கழக மானியக் குழு, புது தில்லி-1977 * கலிப் பதக்கம்-1969
கேள்வி: இரெகானா கத்தூன் - வெளியீடுகள் பற்றி விளக்கவும்.
பதில்: இரெகானா கத்தூன் அகராதியியல், ஒப்பீட்டு மொழியியல் மற்றும் பாரசீக மொழி மற்றும் இலக்கியம் போன்ற தலைப்புகளில் 30 க்கும் மேற்பட்ட புத்தகங்களை எழுதியுள்ளார். இவர் ''தில்லி: பாஸ்ட் மற்றும் பிரெசென்ட்: போகஸ் ஆன் பெர்சியன் சோர்ஸ்'' என்ற பெயரில் ஒரு மூல புத்தகத்தையும் எழுதியுள்ளார்.